gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
કાશ્મીરમાં ક્રિકેટ મૅચમાં પાકિસ્તાનના કબજાવાળા કાશ્મીરનું રાષ્ટ્રગીત ગવાયું
You need an iframes capable browser to view this content.
માર્યા ગયેલા ટેરરિસ્ટોના ફોટો ગ્રાઉન્ડમાં લગાડાયા અને અવૉર્ડને પણ આતંકવાદીઓનાં નામ અપાયાં
દક્ષિણ કાશ્મીરના પુલવામા જિલ્લામાં એક ક્રિકેટ-મૅચની શરૂઆત પહેલાં પાકિસ્તાનના કબજાવાળા કાશ્મીરનું રાષ્ટ્રગીત વગાડવાનો વિડિયો સોશ્યલ મીડિયા પર વાઇરલ થયો છે. એથી સત્તાવાળાઓએ તપાસનો આદેશ આપ્યો છે.
આ વિડિયો રવિવારે પુલવામા જિલ્લા સ્ટેડિયમમાં શૂટ કરવામાં આવ્યો હતો. વિડિયોમાં શાઇનિંગ સ્ટાર્સ પમ્પોર અને પુલવામા ટાઇગર્સ એમ બે ટીમો દર્શાવવામાં આવી છે. ક્રિકેટ ટુર્નામેન્ટની ફાઇનલ મૅચ પહેલાં પાકિસ્તાનના કબજાવાળા કાશ્મીરનું રાષ્ટ્રગીત વગાડવામાં આવ્યું હતું.
આ વિડિયો સોશ્યલ મીડિયા પર વાઇરલ થતાં પોલીસે આ બાબતની નોંધ લીધી હતી અને તપાસ શરૂ કરી હતી. આ ક્રિકેટ-મૅચના ગ્રાઉન્ડ પર માર્યા ગયેલા આતંકવાદીઓનાં પોસ્ટરો મૂકવામાં આવ્યાં હતાં અને મૅચ પૂરી થયા પછી તેમના નામે અવૉર્ડ આપવામાં આવ્યા હતા.
ક્રિકેટ-મૅચ રમાઈ હતી એ પુલવામાનું ક્રિકેટ સ્ટેડિયમ ડિગ્રી કૉલેજની બાજુમાં આવેલું છે. આ ડિગ્રી કૉલેજ કાશ્મીરમાં ચાલી રહેલા સ્ટુડન્ટ્સના આંદોલનનું મુખ્ય કેન્દ્ર  છે.
આ વિડિયો દોઢ મહિના પહેલાં ઉતારવામાં આવેલા એક વિડિયો પછી આવ્યો છે. અગાઉના વિડિયોમાં બે સ્થાનિક ક્રિકેટ-ટીમોને પાકિરસ્તાની ક્રિકેટ-ટીમનો ગણવેશ પહેરેલી દેખાડવામાં આવી હતી અને આ ટીમોએ મૅચ શરૂ થતાં પહેલાં પાકિસ્તાનનું  રાષ્ટ્રગીત ગાયું હતું.
ભાગેડુ કૉન્સ્ટેબલ હિઝબુલમાં જોડાયો
શનિવારે બડગામ જિલ્લાની પોસ્ટ પરથી ચાર રાઈફલો લઈ નાસી છૂટેલો કૉન્સ્ટેબલ સઈદ નવીદ મુસ્તાક હિઝબુલ મુજાહિદીનમાં જોડાઈ ગયો છે.
શ્રીનગરમાં ચાર કૉલેજ-સ્ટુડન્ટ્સની ધરપકડ
કાશ્મીરમાં શ્રીનગરમાં એક કૉલેજમાં ચાલી રહેલા પ્રદર્શનને વિખેરવા પોલીસે ચાર સ્ટુડન્ટ્સની ગઈ કાલે ધરપકડ કરી હતી. પોલીસે માહિતી આપી હતી કે શ્રીનગરની એસ. પી. કૉલેજના મુખ્ય ગેટ પાસે સ્ટુડન્ટ્સનું એક જૂથ એકઠું થતાં સાદા ગણવેશમાં રહેલા પોલીસે ચાર સ્ટુડન્ટ્સની ધરપકડ કરી હતી. એક અન્ય કિસ્સામાં બારામુલ્લા જિલ્લામાં સલામતી દળોએ સ્ટુડન્ટ પ્રદર્શનકારીઓને વિખેરવા ટિયરગૅસના શેલ્સ ફોડ્યા હતા.
કુપવાડાના જંગલમાંથી શસ્ત્રો મળ્યાં
કુપવાડા જિલ્લાના હંદવાડા વિસ્તારમાં આતંકવાદીઓ સાથે રવિવારે થયેલા એન્કાઉન્ટરના સ્થળેથી જંગલમાંથી શસ્ત્રો મળી આવ્યાં હતાં.
૬ રાષ્ટ્રીય રાઇફલ્સના જવાનોને રવિવારે હંદવાડાના કેહમાલ જંગલ વિસ્તારમાં શંકાસ્પદ હિલચાલ જોવા મળી હતી એથી તેમણે ઘૂસણખોર આતંકવાદીઓને પડકાર્યા હતા ત્યારે ઘૂસણખોર આંતકવાદીઓએ ગોળીબાર કર્યો હતો, જેનો ભારતીય સેનાના જવાનોએ વળતો જવાબ આપતાં આ આતંકવાદીઓ નાસી છૂટ્યા હતા. જોકે આ એન્કાઉન્ટરમાં જાનમાલની કોઈ હાનિ થઈ નહોતી. એન્કાઉન્ટરના સ્થળે તપાસ કરતાં સેનાના જવાનોને  એક પિસ્ટલ, બે પિસ્ટલ મૅગેઝિન, ૪૦ રાઉન્ડ કારતૂસ, એક બૅટરી ચાર્જિંગ કેબલ સાથે પાવર બૅન્ક, એક દૂરબીન, સાત સૂકી બૅટરીઓ, એક કુહાડી અને એક ચાલવાની લાકડી મળી આવ્યાં હતાં.
જમ્મુમાં નકલી ડૉલર પકડાયા
જમ્મુમાં એક વ્યક્તિને બનાવટી અમેરિકન ચલણી નોટો સાથે પકડવામાં આવી છે. પોલીસને શંકા જતાં રવિવારે રાત્રે આ વ્યક્તિની ઝડતી લીધી હતી અને એની પાસેથી ૧૦૦ અમેરિકન ડૉલરની બનાવટી નોટો જપ્ïત કરી હતી.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.